*PROJEKTLIGJ*

*Për disa shtesa dhe ndryshime në Ligjin Nr. 157/2013 “Për masat kundër financimit të terrorizmit”*

Në mbështetje të nenit \_\_\_\_ të Kushtetutës së Republikës së Shqipërisë, me propozim të Këshillit të Ministrave,

Kuvendi i Republikës së Shqipërisë

Vendosi:

Në ligjin Nr. 157/2013 “Për masat kundër financimit të terrorizmit” i ndryshuar, bëhen ndryshimet dhe shtesat e mëposhtme:

Neni 1

Në nenin 3 bëhen këto ndryshime:

1. Në pikën 1 pas shprehjes “është ndalimi i çdo transaksioni” shtohet “,*shërbimi financiar apo të tjera të lidhura,*”
2. Në pikën 2 pas shprehjes “është ndalimi i çdo transaksioni” shtohet “,*shërbimi financiar apo të tjera të lidhura,*”
3. Në pikën 3 fjalia e parë shprehja “*janë pasuritë financiare, depozitat monetare dhe pronat*” zëvendësohet me “*janë pasuritë e çdo lloji të përfshira por pa u kufizuar në ato financiare, depozitat monetare, burimet ekonomike dhe pasuritë*”.

Neni 2

Në nenin 6 bëhen këto ndryshime:

1. Në pikën 4 pas fjalisë së parë, shtohet përmbajtje si më poshtë:

*“Të njëjtat masa merren edhe për fondet dhe pasuritë e tjera:*

*a) në të cilat personi i shpallur ushtron të drejta kontrolli faktike.*

*b) të gjitha ato që zotërohen apo kontrollohen nga personi i shpallur, duke mos i kushtëzuar masat në ato që mund të lidhen me një akt terrorist specifik, komplot apo kërcënim;*

*c) që janë tërësisht apo bashkërisht të zotëruara apo kontrolluara, direkt apo indirekt, nga persona të shpallur;*

*ç) të rrjedhura apo prodhuara nga fondet apo pasuritë e zotëruara apo kontrolluara direkt apo indirekt nga personat e shpallur*

*d) të personave që veprojnë për llogari, apo nën drejtimin e personave të shpallur” .*

Neni 3

Në nenin 10 bëhen këto ndryshime:

1. Në pikën 1 pas shprehjes “*janë të detyruara të raportojnë menjëherë*” shtohet shprehja “,*pa njoftim paraprak të personave të dyshuar,*”
2. Në pikën 2 shprehja “*është i detyruar të njoftojë menjëherë organet e zbatimit të ligjit ose Drejtorinë e Përgjithshme të Parandalimit të Pastrimit të Parave.*” zëvendësohet me “*është i detyruar që, pa njoftim paraprak dhe përfshirje të personave të dyshuar apo të prekur, të njoftojë menjëherë Drejtorinë e Përgjithshme të Parandalimit të Pastrimit të Parave*”

Neni 4

Pas neni 14 bëhen këto ndryshime:

1. Në pikën 1, shprehja “i *cili mund të vendosë bllokimin e përkohshëm për fondet dhe pasuritë e tjera të këtyre personave.*” zëvendësohet me “*i cili miraton bllokimin e përkohshëm për fondet dhe pasuritë e tjera të këtyre personave nëse ka të dhëna për ekzistencën e tyre brenda vendit.*”
2. Pas pikës 3 shtrohet pika 4 me përmbajtje si më poshtë:

“4. *Në rastet e listimit sipas këtij neni, ndiqen procedurat dhe formularët standardë për listim, të miratuara nga strukturat përkatëse të Këshillit të Sigurimit të Kombeve të Bashkuara”.*

Neni 5

Në nenin 15 bëhen këto ndryshime:

1. Në pikën 1 pas shprehjes “*ose kanë dyshime të bazuara në indicie për përfshirje personash*, në çdo formë,” shtohet shprehja “*në mënyrë të drejtpërdrejtë apo nëpërmjet personave juridik*”:
2. Pas pikës 1 shtohet pika 1/1 me përmbajtje si më poshtë:

“*1/1. Procedura dhe standardet e parashikuara në këtë nen ndiqet edhe në rastet e propozimeve për listim të kërkuara sipas nenit 5 pika 2 të këtij ligji*”.

Neni 6

Në nenin 16 bëhen këto ndryshime:

1. Në pikën 1 shprehja “mund të urdhërojë” zëvendësohet me “urdhëron”.
2. Në pikën 2 shprehja “*jo më shumë se 30 ditë pune*” zëvendësohet me “*jo më shumë se 45 ditë pune*”

Neni 7

Në nenin 18 bëhen këto ndryshime:

1. Në pikën 4 shprehja “*brenda 15 ditëve informon strukturat përkatëse pranë Këshillit të Sigurimit të Kombeve të Bashkuara, si dhe propozon përfshirjen e personave në listat përkatëse.*” zëvendësohet me “*informon strukturat përkatëse pranë Këshillit të Sigurimit të Kombeve të Bashkuara, sipas afateve dhe modaliteteve të përcaktuara prej këtyre strukturave,* *duke ndjekur format, procedurat dhe/ose kërkesat e strukturave përkatëse në lidhje me informacionin e kërkuar për identifikimin e personave të shpallur dhe të lidhur me ta, të dhëna për rastin dhe arsyet e propozimit si dhe nëse statusi i vendit si propozues mund të bëhet i njohur. I njëjti standard të dhënash dhe procedure, për aq sa është e zbatueshme, përdoret edhe në rastet kur i kërkohet një vendi tjetër marrja e masave për bllokim të përkohshëm apo sekuestrim sipas parashikimeve të këtij ligi”,*

Neni 8

Në nenin 21 bëhen këto ndryshime:

1. Në pikën 2, shprehja “brenda 3 ditëve” zëvendësohet me “*menjëherë, por jo më vonë se brenda 3 ditëve*”
2. Në pikën 3, shprehja “brenda 10 ditëve” zëvendësohet me “*brenda 3 ditëve*”

Neni 9

Në nenin 25 bëhen këto ndryshime:

1. Në pikën 1, shprehja “ose mbështetur në kërkesën e personit të shpallur,” zëvendësohet me “*kërkesën e personit të shpallur ose personit të cënuar gabimisht*,”
2. Në pikën 4 pas germës “dh” shtohet germa “e” me përmbajtje si më poshtë:

“*e). për shkak të kërkesës së bazuar të personave të prekur gabimisht nga masat e parashikuara në këtë ligj*.

1. Pas pikës 4 shtohet pika 4/1 me përmbajtje si më poshtë:

“*4/1. Ministri i ngarkuar me punët e jashtme, publikon procedurat për dërgimin e kërkesave për heqje nga lista drejtuar strukturave përkatëse të Këshillit të Sigurimit të Kombeve të Bashkuara, në përputhje me procedurat dhe kriteret e vendosura nga këto struktura*.

 Neni 10

Ky ligj hyn në fuqi 15 ditë pas botimit në Fletoren Zyrtare.